Kongsberg Devotek

Kongsberg Devotek AS er en utviklingsbedrift på Kongsberg som utvikler avanserte tekniske produkter på oppdrag for kunder i forskjellige bransjer, deriblant bilindustri, maritim, olje og gass, industri og forsvar. Kompetanseområdene omfatter blant andre systems engineering, mekanisk design, numeriske analyser, maskinering og produksjon, produkttesting, dynamiske systemer og kontroll, elektronikkutvikling og embedded utvikling.

Devotek er et komplett utviklingshus som tar produktet hele veien fra idé, via prototyper, simulering, produksjon og test til ferdig produkt.

Historie
Kongsberg Devotek har sin opprinnelse fra Kongsberg Våpenfabrikk og virksomheten var i begynnelsen fokusert på utvikling av drivverk til bilindustrien. Typiske produkt var girkasse og kontrollsystem for forbrenningsmotor og elektromotor. Flere bilfabrikker, som BMW, Opel, Toyota, og Volkswagen, benytter komponenter utviklet av Devotek. Siden 2001 har Devotek utvidet sin virksomhet til andre bransjer og fagområder.

Eksterne lenker
 Hjemmesiden til Devotek

Kategori:Norske industriselskaper
Kategori:Næringsliv i Kongsberg